CELEX: 32010D0267
Language: hu
Date: 2010-05-06 00:00:00
Title: 2010/267/: A Bizottság határozata ( 2010. május 6.) az Európai Unióban az elektronikus hírközlési szolgáltatások nyújtására alkalmas földfelszíni rendszerek 790–862 MHz-es frekvenciasávú használatának harmonizált műszaki feltételeiről (az értesítés a C(2010) 2923. számú dokumentummal történt) (EGT-vonatkozású szöveg)

11.5.2010   
            
            
               HU
            
            
               Az Európai Unió Hivatalos Lapja
            
            
               L 117/95
            
         A BIZOTTSÁG HATÁROZATA
   (2010. május 6.)
   az Európai Unióban az elektronikus hírközlési szolgáltatások nyújtására alkalmas földfelszíni rendszerek 790–862 MHz-es frekvenciasávú használatának harmonizált műszaki feltételeiről
   (az értesítés a C(2010) 2923. számú dokumentummal történt)
   (EGT-vonatkozású szöveg)
   (2010/267/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („rádióspektrum-határozat”) (1) és különösen annak 4. cikke (3) bekezdésére,
   mivel:
   
               (1)
            
            
               A digitális hozadék társadalmi haszonná és gazdasági növekedéssé való átalakítása című bizottsági közlemény (2) hangsúlyozta a 790–862 MHz-es frekvenciasávnak (a „800 MHz-es sáv”) az elektronikus hírközlési szolgáltatások előtti koherens, a felhasználásra vonatkozó műszaki feltételek elfogadásával történő megnyitásának fontosságát. A 800 MHz-es sáv a digitális hozadék részét képezi, azaz olyan frekvenciasáv, amely az analógról a digitális földfelszíni sugárzású televízióadásra történő átállásból adódó hatékonyabb spektrumfelhasználás következtében szabadul fel. Az azonosított társadalmi-gazdasági előnyök egy olyan közösségi megközelítésen alapulnak, amely 2015-ig felszabadítja a 800 MHz-es sávot, és a határokon átnyúló nagy teljesítményű interferenciát megakadályozó műszaki feltételeket határoz meg.
            
         
               (2)
            
            
               A technológiasemlegességet és szolgáltatássemlegességet az elektronikus hírközlő hálózatok és elektronikus hírközlési szolgáltatások közös keretszabályozásáról szóló 2002/21/EK irányelv, az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról szóló 2002/19/EK irányelv és az elektronikus hírközlő hálózatok és az elektronikus hírközlési szolgáltatások engedélyezéséről szóló 2002/20/EK irányelv módosításáról szóló, 2009. november 25-i 2009/140/EK európai parlamenti és tanácsi irányelv (3) (jobb szabályozásról szóló irányelv) is kihangsúlyozta. A rádióspektrum-politikai csoportnak (RSPG) a digitális hozadékról szóló 2009. szeptember 18-i véleménye is ösztönzi az elektronikus hírközlési szolgáltatások vezeték nélküli hozzáférési politikájában (WAPECS) foglalt elvek gyakorlati megvalósítását, és azt ajánlja, hogy a Bizottság az abban foglalt ajánlások mentén cselekedve mielőbb csökkentse minél kisebb mértékűre az Uniós szintű bizonytalanságot a 800 MHz-es frekvenciasáv tagállamok általi rendelkezésre bocsátását illetően.
            
         
               (3)
            
            
               Az Európai Parlament 2008. szeptember 24-i, „A digitális frekvenciatöbbletből származó előnyök teljes körű kiaknázásáról Európában: A digitális műsorszórásra való átállással felszabaduló frekvenciaspektrum felhasználásának közös koncepciója” című állásfoglalásában a tagállamokat a digitális hozadék minél hamarabbi felszabadítására sürgeti, és közösségi szintű fellépést szorgalmaz. A digitális hozadék társadalmi haszonná és gazdasági növekedéssé való átalakításáról szóló 2009. december 18-i tanácsi következtetések megerősítik a Tanács 2008-ban közzétett álláspontját, amelyben felkérte a Bizottságot, hogy támogassa és segítse a tagállamokat a spektrumfelhasználással és a digitális hozadék előnyeinek teljes körű kiaknázásával kapcsolatos, a tagállamok és harmadik országok közötti koordinációban.
            
         
               (4)
            
            
               Tekintettel a szélessávú kommunikációnak a növekedésre gyakorolt erős hatására, az európai gazdaságélénkítési terv (4) a 2010–2013 közötti időszakra a 100 %-os szélessávú lefedettség elérését tűzte ki (5). Ennek elérésében fontos szerepet játszanak a vezetéknélküli infrastruktúrák, ideértve a vidéki területeken nyújtott szélessávú hozzáféréseket, amelyeket részben meg lehetne valósítani a digitális hozadék korai felszabadításával.
            
         
               (5)
            
            
               A 800 MHz-es frekvenciasávnak az elektronikus hírközlési szolgáltatások nyújtására alkalmas földi rendszerek számára történő kijelölése fontos szerepet töltene be a mobil-, a vezetékes és a műsorszolgáltató szektorok konvergenciájának a műszaki újításokkal lépést tartó kezelésében. Az e frekvenciasávban nyújtott szolgáltatásoknak főként a végfelhasználók szélessávú hírközléshez és hírközlési tartalmakhoz való hozzáférését kellene elősegíteniük.
            
         
               (6)
            
            
               A rádióspektrum határozat 4. cikke (2) bekezdése értelmében a Bizottság 2008. április 3-án megbízást adott a Postai és Távközlési Igazgatások Európai Értekezlete (a továbbiakban CEPT) számára a 800 MHz-es sávra vonatkozó, többek között az állandóhelyű és/vagy mozgó hírközlő hálózatokra optimalizált műszaki előírások meghatározására, különös tekintettel az egységes és minimális (legkevésbé korlátozó) műszaki feltételek, a legmegfelelőbb frekvenciaterv, és egy ajánlás kidolgozására a műsorkészítéssel és speciális eseményekkel (PMSE, Program Making and Special Events) kapcsolatos szolgálatokra.
            
         
               (7)
            
            
               Az említett megbízással kapcsolatban a CEPT négy jelentést fogadott el (29., 30., 31. és 32. sz. CEPT-jelentések). Ezek tartalmazzák a 800 MHz-es sávban üzemelő bázisállomásokra és végfelhasználói állomásokra vonatkozó műszaki feltételeket. Ezek a harmonizált műszaki feltételek az adott sáv legvalószínűbb felhasználásra optimalizált paraméterek figyelembevételével segítik elő a méretgazdaságosság kialakulását anélkül, hogy előírnák bármely konkrét technológia használatát.
            
         
               (8)
            
            
               A 29. sz. CEPT-jelentés különösen a különböző rendszerek egyidejű frekvenciahasználatára vonatkozó, határokon átnyúló koordináció kérdésére vonatkozóan ad iránymutatást, pl. amikor egyes tagállamok már alkalmazzák a állandóhelyű és/vagy a mozgó hírközlő hálózatokra vonatkozó műszaki feltételeket, míg más tagállamok még mindig nagy teljesítményű műsorszóró adóállomásokat üzemeltetnek a 800 MHz-es sávban. A CEPT úgy véli, hogy a határokon átnyúló koordinációhoz szükséges szabályozási eljárásokat a Nemzetközi Távközlési Unió Körzeti Rádiótávközlési Értekezletének záróokmánya: a 174–230 MHz-es és 470–862 MHz-es frekvenciasávokban az 1. és 3. körzet egyes részeiben nyújtott digitális földfelszíni műsorszórási szolgáltatások terve (RRC-06 megállapodás) tartalmazza.
            
         
               (9)
            
            
               A CEPT 30. sz. jelentése a blokkszéli maszkok (BEMs, Block Edge Masks) fogalmának segítségével azonosítja a minél kevesebb megkötést tartalmazó műszaki feltételeket. A maszkok jogszabályi előírások, amelyek célja a szomszédos hálózatok közti káros interferencia korlátozása, és nem érintik a rádióberendezésekről és a távközlő végberendezésekről, valamint a megfelelőségük kölcsönös elismeréséről szóló, 1999. március 9-i 1999/5/EK európai parlamenti és tanácsi irányelv (6) alapján a berendezésekre megállapított normákat. Az említett CEPT-jelentés alapján a BEM-eket optimalizálták, de nem korlátozták az időosztásos duplex (TDD, Time Division Duplex) üzemmódot és frekvenciaosztásos duplex (FDD, Frequency Division Duplex) üzemmódot használó állandóhelyű és/vagy mozgó hírközlő hálózatok részére.
            
         
               (10)
            
            
               Amennyiben káros interferencia lép fel, vagy amennyiben ésszerűen valószínűsíthető annak kialakulása, a 30. sz. CEPT jelentésben azonosított intézkedéseket, arányos nemzeti intézkedésekkel is ki lehet egészíteni.
            
         
               (11)
            
            
               A káros interferencia és a televízió-vevőkészülékek, köztük a kábeltelevíziós berendezések zavarásának kiküszöbölése az említett berendezések hatékonyabb interferencia elnyomásától is függ. A televízió vevőkészülékekre vonatkozó feltételekkel az elektromágneses összeférhetőségre vonatkozó tagállami jogszabályok közelítéséről és a 89/336/EK irányelv hatályon kívül helyezéséről szóló, 2004. december 15-i 2004/108/EK európai parlamenti és tanácsi rendelet (7) keretében kell foglalkozni, méghozzá mielőbb.
            
         
               (12)
            
            
               A televízió-vevőkészülékek káros interferenciájának a kiküszöbölése, beleértve a kábeltelevíziós berendezéseket, függhet a végfelhasználói állomások frekvenciablokkon belüli és frekvenciablokkon kívüli sugárzására vonatkozó határértékektől. A végfelhasználói állomásokra vonatkozó feltételekkel – sürgős intézkedésként – a rádióberendezésekről és a távközlő végberendezésekről szóló irányelv keretében kell foglalkozni, a 30. sz. CEPT jelentésben kidolgozott elemekkel összhangban.
            
         
               (13)
            
            
               A 31. sz. CEPT-jelentés arra a következtetésre jutott, hogy a 800 MHz-es sáv előnyben részesített frekvenciatervnek az FDD üzemmódon kell alapulnia a műsorszóró szolgálatok határokon átnyúló koordinációja érdekében, figyelemmel azonban arra, hogy a szabályozás nem részesíthet előnyben egyetlen jelenleg figyelembe vett technológiát sem. Ez nem zárja ki annak a lehetőségét, hogy a tagállamok más frekvenciatervet alkalmazzanak a) közérdekű célok elérése; b) a piaci alapú, hatékonyabb spektrumgazdálkodás megvalósítása; c) a régi és új rendszerek egyidejű használatának időszaka alatt a meglévő használati jogosultságok hatékonyabb megosztása; vagy d) a káros interferencia pl. harmadik országokkal történő koordináció általi kiküszöbölése érdekében. Ezért amikor a 800 MHz-es sávot elektronikus hírközlési szolgáltatások nyújtására alkalmas földfelszíni rendszerek számára jelölik ki vagy teszik elérhetővé, a tagállamoknak a 31. sz. CEPT jelentésben meghatározott, előnyben részesített frekvenciatervet vagy alternatív terveket kell alkalmazniuk.
            
         
               (14)
            
            
               A 32. sz. CEPT jelentés felismerte a PMSE alkalmazások további üzemeltetésével kapcsolatos igényt, és számos potenciális frekvenciasávot és innovatív műszaki fejlesztést határozott meg, amelyek megoldást jelenthetnek arra a problémára, hogy az említett rendszerek jelenleg a 800 MHz-es sávot használják. A szabályozó hatóságoknak továbbra is tanulmányozniuk kell a rendelkezésre álló lehetőségeket és a PMSE rendszerek hatékonyságát annak érdekében, hogy megállapításaikat a spektrum hatékony felhasználására vonatkozó, a Bizottság számára benyújtandó jelentéseikben szerepeltetni tudják.
            
         
               (15)
            
            
               A CEPT-nek adott megbízás eredményeit az Európai Unió egész területén alkalmazni kell, és azokat a tagállamoknak attól kezdve kell végrehajtaniuk, amikor a 800 MHz-es sávot a nagy teljesítményű műsorszóró hálózatoktól eltérő hálózatok számára kijelölik, tekintve a kérdés megoldásának az Európai Parlament, a Tanács és az RSPG által is megerősített sürgősségét, valamint a szélessávú kommunikációt nyújtó földfelszíni sugárzású elektronikus hírközlési szolgáltatások iránti növekvő – különböző tanulmányok által is alátámasztott – európai és globális igényt.
            
         
               (16)
            
            
               Noha sürgető az igény az 800 MHz-es sávnak az elektronikus hírközlési szolgáltatások nyújtására képes rendszerek általi hatékony felhasználását biztosító közös technikai feltételek kialakítására, annak érdekében, hogy a közeljövőben egyetlen tagállam se hozhasson a harmonizált európai megközelítés előnyeit csökkentő intézkedéseket, az uniós fellépés időzítése közvetlen hatással lesz a műsorszóró szolgálatoknak a tagállamok által a saját nemzeti területükön történő szervezésére.
            
         
               (17)
            
            
               A tagállamok egyénileg döntethetnek arról, hogy kijelölik-e vagy elérhetővé teszik-e a 800 MHz-es sávot a nagy teljesítményű műsorszóró hálózatoktól eltérő hálózatok számára, és ha igen, azt mikor teszik meg, valamint e határozat nem érinti a 800 MHz-es sávnak egyes tagállamokban közrendvédelmi és közbiztonsági illetve honvédelmi célokra történő felhasználását.
            
         
               (18)
            
            
               A Bizottság nem határoz meg határidőt arra nézve, hogy a tagállamoknak mikortól kell lehetővé tenniük a 800 MHz-es sáv használatát elektronikus hírközlési szolgáltatások nyújtására képes rendszerek számára, mivel erről a Parlament és a Tanács fog dönteni a Bizottság javaslata alapján.
            
         
               (19)
            
            
               A 800 MHz-es sávnak a CEPT-nek adott megbízás eredményeinek megfelelő kijelölése és felszabadítása nem hagyja figyelmen kívül azt a tényt, hogy a fenti sávokban más, az e határozat által nem érintett alkalmazások is működnek. Mivel a 29., 30., 31. vagy 32. sz. CEPT-jelentés nem foglalkozik egy rádiós alkalmazással történő egyidejű használattal, az ilyen egyidejű alkalmazásra vonatkozó kritériumok alapulhatnak nemzeti megfontolásokon.
            
         
               (20)
            
            
               Azokban az esetekben, ahol szomszédos tagállamok vagy harmadik országok eltérő felhasználás mellett döntöttek, a 800 MHz-es sáv optimális felhasználása a határokon átnyúló adásokra vonatkozó konstruktív koordinációt és mindegyik fél részéről innovatív megközelítést igényel, figyelemmel a rádióspektrum-politikai csoportnak az EU külső határain a spektrum kapcsán felmerülő kérdésekről szóló, 2008. június 19-i és a digitális hozadékról szóló 2009. szeptember 18-i véleményeire. A tagállamoknak megfelelő koordinációt kell folytatniuk azon tagállamokkal, amelyek továbbra is igénybe veszik meglévő, nagy teljesítményű műsorszórásra vonatkozó jogaikat. Nekik is elő kell segíteniük a 800 MHz-es sáv jövőbeni átszervezését annak érdekében, hogy hosszú távon lehetővé tegyék az elektronikus hírközlési szolgáltatások nyújtására alkalmas alacsony és közepes teljesítményű rendszerek általi optimális felhasználást. A légiforgalmi rádiónavigációs rendszerekkel történő olyan egyidejű használat speciális esetében, ahol a BEM-eken túlmenően további technikai intézkedésekre van szükség, a tagállamoknak kétoldalú vagy többoldalú megállapodásokat kell kidolgozniuk.
            
         
               (21)
            
            
               A 800 MHz-es sáv harmadik országokban megvalósuló más alkalmazásai számos tagállamban akadályozhatják ennek a sávnak az elektronikus hírközlési szolgáltatások nyújtására alkalmas földfelszíni rendszerek számára történő bevezetését és használatát, és ezt figyelembe kell venni bármely olyan jövőbeni döntés során, amely határidőt írna elő a tagállamok számára a 800 MHz-es sávnak az említett földfelszíni sugárzású rendszerek számára történő rendelkezésre bocsátása tekintetében. Az ilyen akadályokról a rádióspektrum határozat 7. cikke és 6. cikkének (2) bekezdése szerint tájékoztatni kell a Bizottságot, valamint ugyanezen határozat 5. cikke szerint közzé kell azokat tenni.
            
         
               (22)
            
            
               A 800 MHz-es sáv hosszú távon is hatékony használatának biztosítása érdekében a szabályozó hatóságoknak folyamatosan tanulmányozniuk kell a hatékonyság és az innovatív spektrumhasználat lehetőségeit. Az ilyen tanulmányokat e határozat felülvizsgálatának tervezésekor figyelembe kell venni.
            
         
               (23)
            
            
               Az e határozatban előírt intézkedések összhangban vannak a rádiófrekvencia-bizottság véleményével,
            
         ELFOGADTA EZT A HATÁROZATOT:
   1. cikk
   E határozat célja, hogy az Európai Unión belül harmonizálja a 790–862 MHz-es frekvenciasáv (800 MHz-es sáv) az elektronikus hírközlési szolgáltatások nyújtására alkalmas földfelszíni rendszerek számára való rendelkezésre állásának és hatékony használatának műszaki feltételeit.
   2. cikk
   (1)   A 800 MHz-es sávnak a nagy teljesítményű műsorszóró hálózatoktól eltérő hálózatok számára történő kijelölése vagy elérhetővé tétele esetén a tagállamok nem kizárólagos alapon, az e határozat mellékletében meghatározott paraméterekkel összhangban járnak el.
   (2)   A tagállamok biztosítják a szomszédos sávokban üzemelő rendszerek kellő védelmét az (1) bekezdésben említett rendszerekkel szemben.
   (3)   A tagállamok elősegítik a határokon átnyúló koordinációs megállapodások létrejöttét annak érdekében, hogy lehetővé tegyék az (1) bekezdésben említett rendszerek működését a meglévő szabályozási eljárások és jogok figyelembevételével.
   (4)   A tagállamokat nem kötik az e határozatban foglalt kötelezettségek az olyan földrajzi területeken, ahol a harmadik országokkal való spektrumegyeztetés miatt el kell térni az e rendelet mellékletében meghatározott paraméterektől, azzal a feltétellel, hogy a vonatkozó információkról és az érintett földrajzi területekről tájékoztatják a Bizottságot, és ezt a tájékoztatást a rádióspektrum-határozatnak megfelelően közzéteszik. A tagállamok minden ésszerű erőfeszítést megtesznek az ilyen eltérések elkerülésére, és erről tájékoztatják a Bizottságot.
   3. cikk
   A tagállamok figyelemmel kísérik a 800 MHz-es sáv használatát, és megállapításaikról kérésre jelentést tesznek a Bizottságnak. A Bizottság adott esetben felülvizsgálhatja ezt a határozatot.
   4. cikk
   Ennek a határozatnak a tagállamok a címzettjei.
   
      Kelt Brüsszelben, 2010. május 6-án.
      
         
            A Bizottság részéről
         
         Neelie KROES
         
            alelnök
         
      
   
   
      (1)  HL L 108., 2002.4.24., 1. o.,
   
      (2)  COM(2009) 586.
   
      (3)  HL L 337., 2009.12.18., 37. o.
   
      (4)  Elnökségi következtetések, Az Európai Unió Tanácsa, Brüsszel, 2008. december 12., 17271/08.
   
      (5)  Jóváhagyás a Tanács részéről: Versenyképességi Tanács, A kulcskérdésekről szóló dokumentum, 2009. március.
   
      (6)  HL L 91., 1999.4.7., 10. o.
   
      (7)  HL L 390., 2004.12.31., 24. o.
   
      MELLÉKLET
      
         A CIKKEKBEN EMLÍTETT PARAMÉTEREK
      
      A melléklet frekvenciaterv és blokkszéli maszk karakterisztika (BEM – Block Edge Mask) formájában mutatja be a műszaki feltételeket. A BEM egy olyan sugárzási maszk, amelyet a frekvencia függvényében a használati jogosultsággal rendelkező üzemeltető spektrum blokkjának a szélére/határára vonatkozóan határoznak meg. Frekvenciablokkon belüli és frekvenciablokkon kívüli összetevőkből áll, amelyek az engedélyezett spektrumblokkon belüli és kívüli frekvenciákra vonatkozóan határozzák meg a megengedett sugárzási szinteket.
      A BEM szintek az alább található táblázatokban felsorolt értékek oly módon történő kombinációjából tevődnek össze, hogy tetszőleges frekvencián a határértéket a) az alapkövetelmények; b) az átmeneti követelmények; és c) a blokkon belüli követelmények (ahol ez értelmezhető) közül a legmagasabb (legkevésbé szigorú) értéket adja meg. A BEM-ek az átlagolás időtartama alatti, a mérés frekvencia sávszélességében kisugárzott átlag egyenértékű izotrop kisugárzott teljesítmény (EIRP) vagy az összes kisugárzott teljesítmény (TRP) (1) felső határértékeiként vannak megadva. Az időtartamot tekintve, az EIRP és TRP értékekből az adás aktív időtartamára vonatkozóan képeznek átlagot, ami a teljesítmény szabályozó egyetlen beállításának felel meg. A frekvenciára vonatkozóan, az EIRP vagy TRP értéket a következő táblázatokban meghatározott mérési sávszélességnek megfelelően határozzák meg (2). Általánosságban és eltérő rendelkezés hiányában a BEM szintek a megfelelő eszköz által kisugározott teljesítménynek felelnek meg, függetlenül az adóantennák számától, kivéve a bázisállomásokra vonatkozó átmeneti előírások esetében, ahol az értékek antennánként vannak megadva.
      A BEM szinteket a szolgáltatások nemzeti szinten történő egyidejű használatának biztosítására szolgáló műszaki feltételek alapvető összetevőjeként kell alkalmazni. Szem előtt kell tartani azonban, hogy az így kapott BEM-értékek nem minden esetben biztosítják az érintett szolgáltatások megfelelő védelmét, és szükséges lehet további zavarcsökkentő technikák arányos mértékben történő nemzeti szintű alkalmazása az esetlegesen fennmaradó interferenciák kiküszöböléséhez.
      A tagállamoknak gondoskodniuk kell arról is, hogy a 800 MHz-es sávban elektronikus hírközlési szolgáltatások nyújtására alkalmas földfelszíni rendszerek üzemeltetői az alább meghatározottaknál kevésbé szigorú műszaki paramétereket használhassanak, amennyiben az ilyen paraméterek használatát minden érintett fél elfogadja, és ezek az üzemeltetők továbbra is teljesítik az egyéb szolgáltatások, alkalmazások és hálózatok védelmére vonatkozó és a határokon átnyúló koordinációból eredő műszaki feltételeket.
      Az 1999/5/EK irányelvnek megfelelő és a legalább az alábbi műszaki paraméterek által biztosított védelmi szintet garantáló zavarcsökkentő technikák alkalmazása esetén az e sávban működő berendezésekre az alább meghatározottaktól eltérő teljesítmény-határértékek is alkalmazhatók.
      A blokk határa a felhasználási jogosultság frekvenciahatárát jelenti. A sáv határa egy adott felhasználásra kijelölt frekvenciatartomány határát jelenti.
      A.   Általános paraméterek
      
      
                  1.
               
               
                  A 790–862 MHz-es sávon belüli frekvencia-kiosztás a következő:
                  
                              a)
                           
                           
                              A kijelölt blokkok mérete az 5 MHz egész számú többszöröse.
                           
                        
                              b)
                           
                           
                              A duplex üzemmód FDD üzem, az alábbi frekvencia-kiosztással. A duplex távolság bázisállomások adói esetén 41 MHz úgy, hogy a bázisállomásból kiinduló adás (lemenő irány) a sáv alsó (791 MHz-nél kezdődő és 821 MHz-nél végződő), míg a végfelhasználói állomásokból kiinduló adás (felmenő irány) a sáv felső (832 MHz-nél kezdődő és 862 MHz-nél végződő) részében történik.
                           
                        
            
                  2.
               
               
                  Az A. rész 1. bekezdésének sérelme nélkül és e melléklet B. és C. részének műszaki feltételei betartása mellett a tagállamok alternatív frekvenciaterveket is alkalmazhatnak a) a közérdekű célok elérése; b) a piaci alapú, hatékonyabb spektrumgazdálkodás megvalósítása; c) a régi és új rendszerek egyidejű használatának időszaka alatt a meglévő használati jogosultságok hatékonyabb megosztása; vagy d) a káros interferencia megakadályozása érdekében.
               
            B.   FDD vagy TDD bázisállomásokra vonatkozó műszaki feltételek
      
      
                  1.
               
               
                  Frekvenciablokkon belüli határértékek:
                  Bázisállomások esetében nem kötelező frekvenciablokkon belüli EIRP-határértéket meghatározni. A tagállamok azonban meghatározhatnak ilyen határértékeket, és eltérő indoklás hiányában ezek a határértékek az 56 dBm/5 MHz–64 dBm/5 MHz tartományba esnek.
               
            
                  2.
               
               
                  Frekvenciablokkon kívüli határértékek:
                  
                     1.   táblázat
                  
                  
                     Alapkövetelmények – a bázisállomás frekvenciablokkon kívüli EIRP-határértékei
                  
                  
                              Frekvenciablokkon kívüli sugárzások frekvenciatartománya
                           
                           
                              Legnagyobb átlagos frekvenciablokkon kívüli EIRP
                           
                           
                              Mérési sávszélesség
                           
                        
                              Bázisállomás irányú összeköttetésekhez használt FDD frekvenciák
                           
                           
                              –49,5 dBm
                           
                           
                              5 MHz
                           
                        
                              TDD-hez használt frekvenciák
                           
                           
                              –49,5 dBm
                           
                           
                              5 MHz
                           
                        
                     
                  
                     2.   táblázat
                  
                  
                     Átmeneti előírások – a bázisállomás frekvenciablokkon kívüli EIRP határértékeire bázisállomás irányú FDD és TDD frekvenciákon, antennánként
                      (3)
                  
                  
                              Frekvenciablokkon kívüli sugárzások frekvenciatartománya
                           
                           
                              Legnagyobb átlagos frekvenciablokkon kívüli EIRP
                           
                           
                              Mérési sávszélesség
                           
                        
                              A blokk alsó határától számított – 10-től – 5 MHz-ig
                           
                           
                              18 dBm
                           
                           
                              5 MHz
                           
                        
                              A blokk alsó határától számított – 5-től 0 MHz-ig
                           
                           
                              22 dBm
                           
                           
                              5 MHz
                           
                        
                              A blokk felső határától számított 0-től + 5 MHz-ig
                           
                           
                              22 dBm
                           
                           
                              5 MHz
                           
                        
                              A blokk felső határától számított + 5-től + 10 MHz-ig
                           
                           
                              18 dBm
                           
                           
                              5 MHz
                           
                        
                              Fennmaradó mozgó irányú FDD frekvenciák
                           
                           
                              11 dBm
                           
                           
                              1 MHz
                           
                        
                     
                  
                     3.   táblázat
                  
                  
                     Átmeneti előírások – a bázisállomás frekvenciablokkon kívüli EIRP határértékei elválasztó sávként használt frekvenciákon, antennánként
                      (4)
                  
                  
                              Frekvenciablokkon kívüli sugárzás frekvenciatartománya
                           
                           
                              Legnagyobb átlagos frekvenciablokkon kívüli EIRP
                           
                           
                              Mérési sávszélesség
                           
                        
                              A műsorszóró sáv 790 MHz-nél található határa és a mozgó irányú FDD sáv határa közötti elválasztó sáv (5)
                              
                           
                           
                              17,4 dBm
                           
                           
                              1 MHz
                           
                        
                              A műsorszóró sáv 790 MHz-nél található határa és a TDD sáv határa közötti elválasztó sáv
                           
                           
                              15 dBm
                           
                           
                              1 MHz
                           
                        
                              A mozgó irányú FDD sáv határa és a felmenő FDD sáv határa közötti elválasztó sáv (duplex elválasztó sáv) (6)
                              
                           
                           
                              15 dBm
                           
                           
                              1 MHz
                           
                        
                              A mozgó irányú FDD sáv határa és a TDD sáv határa közötti elválasztó sáv
                           
                           
                              15 dBm
                           
                           
                              1 MHz
                           
                        
                              A bázisállomás irányú FDD sáv határa és a TDD sáv határa közötti elválasztó sáv
                           
                           
                              15 dBm
                           
                           
                              1 MHz
                           
                        
                     
                  
                     4.   táblázat
                  
                  
                     Alapkövetelmények – a bázisállomás frekvenciablokkon kívüli EIRP határértékei 790 MHz alatti frekvenciák esetén
                  
                  
                              Eset
                           
                           
                              A bázisállomás frekvenciablokkon belüli EIRP-határértékeire vonatkozó feltétel (P = adóteljesítmény)
                              dBm/10 MHz
                           
                           
                              Legnagyobb átlagos frekvenciablokkon kívüli EIRP
                           
                           
                              Mérési sávszélesség
                           
                        
                              A
                           
                           
                              Védett sugárzású TV-csatornák esetén
                           
                           
                              P ≥ 59
                           
                           
                              0 dBm
                           
                           
                              8 MHz
                           
                        
                              36 ≤ P < 59
                           
                           
                              (P – 59) dBm
                           
                           
                              8 MHz
                           
                        
                              P < 36
                           
                           
                              – 23 dBm
                           
                           
                              8 MHz
                           
                        
                              B
                           
                           
                              Közepesen védett sugárzású TV-csatornák esetén
                           
                           
                              P ≥ 59
                           
                           
                              10 dBm
                           
                           
                              8 MHz
                           
                        
                              36 ≤ P < 59
                           
                           
                              (P – 49) dBm
                           
                           
                              8 MHz
                           
                        
                              P < 36
                           
                           
                              –13 dBm
                           
                           
                              8 MHz
                           
                        
                              C
                           
                           
                              Nem védett sugárzású TV-csatornák esetén
                           
                           
                              Nincs feltétel
                           
                           
                              22 dBm
                           
                           
                              8 MHz
                           
                        A 4. táblázatban szereplő A., B., és C. eset műsorszóró csatornánként és/vagy régiónként is alkalmazható úgy, hogy ugyanazon műsorszóró csatorna különböző földrajzi területeken eltérő szintű védelemben részesüljön, és különböző műsorszóró csatornák ugyanazon a földrajzi területen eltérő szintű védelemben részesüljenek. A tagállamok az A. eset alapkövetelmény-szintjét akkor alkalmazzák, ha digitális földfelszíni műsorszóró csatornák vannak használatban az elektronikus hírközlési szolgáltatások nyújtására alkalmas földfelszíni rendszerek telepítésekor. A tagállamok az A., B. és C. eset alapkövetelmény-szintjeit is alkalmazhatják, ha a vonatkozó műsorszóró csatornák nincsenek használatban az elektronikus hírközlési szolgáltatások nyújtására alkalmas földfelszíni rendszerek telepítésekor. Figyelembe kell venni, hogy az A. és B. esetek fenntartják annak a lehetőségét, hogy a vonatkozó műsorszóró csatornákat a jövőben digitális földfelszíni műsorszórás céljából használatba vegyék, míg a C. eset akkor megfelelő, ha nem tervezik a vonatkozó műsorszóró csatornák jövőbeni használatba vételét.
               
            C.   FDD vagy TDD végfelhasználói állomásokra vonatkozó műszaki feltételek
      
      
         5.   táblázat
      
      
         Frekvenciablokkon belüli követelmények – végfelhasználói állomásokra BEM frekvenciablokkon belüli határértékeibázisállomás irányú FDD és TDD frekvenciák esetén
      
      
                  Legnagyobb átlagos blokkon belüli teljesítmény
               
               
                  23 dBm (7)
                  
               
            A tagállamok az 5. táblázatban meghatározott határértéktől egyes alkalmazások, pl. vidéki területeken található, állandóhelyű végfelhasználói állomások esetében eltérhetnek azzal a feltétellel, hogy az nem akadályozza más szolgáltatások, hálózatok és alkalmazások működését, és teljesíti a határokon átnyúló kötelezettségeket.
      
         (1)  A TRP az antenna által ténylegesen kisugárzott teljesítmény mértékét határozza meg. A TRP a tér minden irányába kisugárzott teljesítmény integrálja.
      
         (2)  A megfelelőségi vizsgálat céljára alkalmazott mérőberendezések tényleges mérési sávszélessége a táblázatokban meghatározott mérési sávszélességénél kisebb lehet.
      
         (3)  1–4 antenna esetén.
      
         (4)  Lásd a 3. lábjegyzetet.
      
         (5)  790 MHz-től 791 MHz-ig terjedő sáv, az A. rész (1) bekezdésében meghatározott frekvenciaterv szerint.
      
         (6)  821 MHz-től 832 MHz-ig terjedő sáv, az A. rész (1) bekezdésében meghatározott frekvenciaterv szerint.
      
         (7)  Ez a teljesítmény határérték EIRP-értékként van meghatározva az állandóhelyű és beépített, illetve TRP-értékként a mozgó és nomád végfelhasználói állomásokra vonatkozóan. Izotrop antennák esetében az EIRP és TRP megegyezik. A szélsőséges környezeti feltételek melletti működést és a gyártási folyamat ingadozásait figyelembe véve erre az értékre vonatkozóan legfeljebb + 2 dB-es tűréshatár alkalmazandó.